
1) Existenţă şi Deşertăciune 


Realitatea, 

este imagine a unei cărămizi, 
pusă la temelia unui edificiu, 

care nu există, 

decât ca o umbră, 

a unei imagini, 

ce a existat, 

cu mult înainte de a fi Lumea, 
veșniciei Morții, 

anunţată odată cu Naşterea, 

unui Vis al Deşertăciunii abandonate, 
prin gările prăfuite ale Destinelor, 
unde Existenţa, 

a încercat să-și facă un Rost. 


2) Delincvenţă existenţială 


Zorii aleargă cu coşurile pline de Coșmaruri, 
culese peste noapte, 

pentru a fi cât mai proaspete, 

la Piaţa de Vorbe Goale, 

care se desfată cu câteva Adevăruri Relative, 
în Bordelul Societăţii de Consum, 

unde piticii veseli și zgârciţi ai Economiilor, 

anunţă salturi uriaşe, 

în industria Sufletelor consumabile, 
care se trec, 

din ce în ce mai repede, 

pe cartonul scenei, 

unei Lumi, 

a delincvenţei existențiale. 


3) Inima Viselor 


Secerile Gândurilor, 

au început recolta de Toamnă, 

a frunzelor veștejite din Inima Viselor, 
care cad unul câte unul, 

pe stânca rece şi inertă, 

a unei Uitări, 

din care a fost sculptată, 
undeva-cândva, 

o Iubire, 

care zace măcinată de Doruri, 

în Clepsidra unei Amintiri a Trecutului, 
ce încă se mai scurge în oceanul nesfârşit, 
al unei Lacrimi. 

4) Absurd existenţial 


Apusul spală cu sângele Luminii, 
paşii Întunericului, 

ce va urma, 

pe fruntea ridată a Timpului, 

atât de bătrân şi senil, 

încât îşi pierde Clipele Eterne, 

cu Destine cu tot, 

pe drumurile prăfuite ale unor Stele, 
care au murit mai demult decât el, 
dar revin de fiecare dată, 

în prezentul Morții pe care o trăim, 
cu Viaţa lor Veşnică de Apoi, 
încercând să ne scoată, 

de Absurdul existențial, 

al Iluziilor Vieţii. 


5) Ningând în Urmele adânci 


Focul Sacru al Stelelor, 

pare că şi-a pierdut Zodiile, 

pentru care a fost menit, 

să mistuiască Lumea cu lubire, 
arzând fiecare Eternitate a unei Clipe, 
cu Trecerea, 

pe care a dăruit-o Viselor, 

care s-au întrupat, 

ningând, 

în Urmele adânci, 

ale Simţămintelor atât de îngheţate, 
încât şi azi mai patinează Uitările, 
pe Apa limpede, 

a Vieţii lor. 


6) Biblioteca Lacrimii unei Fericiri 


N-am înţeles niciodată, 

de ce-am fost întrupați, 

ca şi cărți de Joc, 

aruncate în scârbă pe masa Destinului, 
care speră să mai câştige câteodată, 

în faţa Iubirii, 

stingându-i respiraţia incandescentă, 
chiar dacă ar mai face compromisuri Morții, 
trişând cu neruşinare Viaţa, 

de fiecare dată când se cere, 

ultima carte citită, 

din Biblioteca Lacrimii unei Fericiri, 
pe care, 

s-a aşezat dinainte de Timp, 

praful stelar, 

al Deşertăciunii. 

7) Nu ne-a înțeles 


Furtunile Sufletelor, 

stârnesc ploile amare ale 'Trecutului, 

ce mătură cu vijeliile Gândurilor, 

întreg maidanul de Cuvinte grele şi obosite, 
care cad în rafale, 

peste lespezile de piatră dură, 

a Cimitirelor din noi, 

pe care nu le mai vizitează nici o Clipă, 
care să mai creadă, 

şi în candela aprinsă a unei Fericiri, 

care nu mai pâlpâie, 

prin Întunericul săpat de Soartă, 

care ne hrăneşte minele adânci de aur, 

unde se ascunde, 

orb şi chinuit, 

Străinul Subconştientului, 

unicul care mai poate ţine legătura, 

cu Marea Contemplare a Universului, 

unei Lumi, 

pe care nu o vom cunoaşte cu adevărat niciodată, 
datorită ochelarilor de cal, 

care ne sunt puşi de iluziile Vieţii, 

pentru a nu ne arde ochii Adevărurilor Relative, 
la soarele vrăjmaş şi pătimaș al unui Destin, 
care nu ne-a înţeles, 

niciodată. 

8) Într-o Sticlă de băutură 


Fulare de Patimi, 

legate de gardurile ce-abia se mai ţin, 
pe picioarele Întrebărilor, 

se pierd în neantul dintre drog, 

şi neputinţa de a mai arunca, 

Zarurile ciobite, 

ale unei Vieţi, 

îndopată într-o Sticlă de băutură, 
pentru a fi aruncată pe oceanul Fericirii, 
dar şi-a pierdut Dopul, 

iar Apa Morţii, 

a inundat-o cu tot cu Destinul pe care scria, 
că cine o va găsi plutind vreodată, 

să ştie că această Viaţă, 

a lubit cu adevărat, 

undeva-cândva, 

pierzându-și identitatea, 

în Eternitatea unei Clipe, 

unde trăieşti şi azi, 

Viaţa de Apoi, 

a unei Lumânări, 

de pioasă aducere aminte, 

care nu se topeşte, 

niciodată. 

9) Îngeri ai Aşteptărilor 


Paradisul Fericirii, 

a devenit delăsător, 

cu propriii săi Îngeri ai Aşteptărilor, 
decăzuţi din Drepturile Iubirii, 

fiindcă n-au înţeles, 

câtă nevoie au Sentimentele de Moarte, 
pentru a trăi confortabil, 

prin Cimitirele pierdute, 

din Fântânile Inimilor, 

secate din noi. 


10) Amantele Gândurilor 


Din ochii vârtejurilor de fluvii, 

ale unor Zâmbete încarcerate, 

în smârcurile Iluziilor Vieţii, 

se nasc Amantele Gândurilor, 

care vor crea Iubirea stricată, 

de mâinile jucăușe ale Absurdului, 
pentru a fi răstiginită prin Bordelurile de legi şi Morale, 
din Societăţile de Consum, 

ale Cimitirelor din Cuvinte, 

legate la ochi de Moarte, 

cu prosoapele Înţelepciunii, 

din care în fiecare Dimineaţă, 

Timpul scurge sudoarea Vieţii, 

scursă de pe frunțile unor Stele Căzătoare, 
ca şi-au uitat definitiv Zodiile, 

la Masa de Joc a Creaţiei. 


11) Vărsătorul de lubiri 


Roţile Zilelor îşi trişează propriile drumuri, 
care vor să se piardă de Orizonturile, 

care le vor apune în curând, 

Bucuriile de a Trăi, 

biciuite de arșița unor Sentimente, 

ale căror Vise, 

s-au împlinit, 

în ulcioarele pline, 

ale Vărsătorului de Iubiri, 

care sunt dezgolite, 

de orice personalitate, 

pe ţărâna întrupată a unor Păcate Originare, 
care au mușcat mereu din carnea fragedă a Clipelor, 
unei Existenţe, 

răstignită pe cuiele care străpung mereu, 
crucile Sufletelor noastre. 

12) La porţile Destinelor 


Respirație de Plumb, 

a Norilor, 

te rog lasă-ţi greutatea, 

peste gratiile din Inimile Zilelor, 
ale căror ziduri să le spargi, 

în mii de Stele, 

a căror Felinare, 

să aprindă Pașii nehotărâți ai Privirilor, 
care se întâlnesc, 

sub Cerul nins de Pasiuni, 

al unei Iubiri, 

pe care adevăratul Dumnezeu, 
ar fi lăsat-o să zburde, 

peste Nesfârşirile Paradisului, 
care acum are zăbrelele trase, 

de porţile Destinelor, 

prin venele cărora curge, 
Moartea. 


13) Zodiile felinarelor Stinse 


Existenţa a tresărit, 
într-o strună de Gând, 
când a creat Universul, 

pe care l-a acordat, 

celorlalte strune, 

ale altor planuri astrale, 

care cântau deja, 

Oda Măreţiei Marii Contemplări, 

din care s-a zămislit, 

Conştientizarea că existăm, 

întrupați, 

în țărâna prafului stelar, 

pentru care au luptat atât de multe Stele ale Speranţelor, 
ale unui Dumnezeu, 

care şi-a cărat pe spatele gârbovit de Dorul Facerii, 
Zodiile Felinarelor Stinse, 

ale unor Cuvinte Primordiale, 

pe care nu le mai călăuzea Nimeni, 

până când a privit Moartea Căzătoare, 

ca fiind o mare Compensaţie, 

prin care să se nască, 

Lumea. 


14) Clopotele Trecerii 


Dreptatea a căzut, 

în groapa cu lei a Fericirii, 

unde mai este devorată şi azi, 

de atât de multe Întrebări, 

încât Justiţia Divină a Perfecţiunii, 
nu va mai reuşi niciodată, 

să o dezlege la ochii orbiți de Regrete, 
că nu a fost atentă atunci când trebuia, 
să măsoare distanţa dintre două Inimi, 
care atunci când bat a Iubire, 
Clopotele Trecerii, 

nu mai au ce căuta, 

pe Cerul lor, 

care se va ascunde împreună cu ele, 
în Eternitatea, 

pe care doar Viaţa de Apoi, 

poate să le-o ofere, 

prin Moarte. 


15) Pescuieșşte la copcă 


Existenţa, 

a căutat prin coşurile de gunoi ale Timpului, 
Istoriile risipite la mesele îmbelşugate ale cuvintelor, 
care mai pot fi refolosite, 

de Gândurile sărace, 

ce nu sunt atât de pretențioase, 

precum sunt Înţelepciunile, 

care caută motive de ceartă, 

Lumii, 

de fiecare dată când sunt împinse, 

de pe pojghiţa de gheaţă a Adevărului, 
direct în Apa rece a Iluziilor Vieţii, 

unde Destinul încă mai pescuiește la copcă, 

Zile cu Zâmbete reci, 

pe care le curăță mai apoi, 
de solzii Clpelor, 

ce cad în zăpada proaspătă, 
a Morţii. 


16) Ultimul act 


Flori de Lumină Divină, 

IZVOrăsc, 

din Ochii senini ai Cerului, 
sufletului de Orizont grăbit să alerge, 
care l-am întâlnit, 

pe scena unde am prins, 

ultimul act al Fericirii, 

răzvrătită pe Timpul neiertător, 

care a îmbătrânit-o, 

înaintea Adevărului, 

gata să-i ucidă Clipa, 

care s-a speriat și a fugit, 
pierzându-și Virginitatea Eternității, 
printre aplauzele inconștiente, 

ale unei lubiri. 

17) Viaţa fără Sfârşit de Apoi 


Petalele Viselor, 

împiedică Noaptea, 

să-şi amintească ultimul vers, 

din strofa Deşertăciunii, 

care ne-ar fi deschis porţile ferecate ale Destinelor, 
prelinse, 

prin Sângele Răsăriturilor, 

Eternităţii, 

care ne-a nins cu SperanţeleValurilor ei, 
Memoria Prafului de Stele, 

în care ne-am întrupat Infinitul, 

dându-i Morții, 

un Sens, 

pentru a ne regăsi, 

în Viaţa fără Sfârşit de Apoi, 

a unei Lumi, 

pe care o vom crea, 

de la începuturile, 

întregului Timp şi Univers. 


18) Plasele de fluturi ale Viselor 


Îţi mai amintești, 
când prindeam Stele Căzătoare?, 

cu plasele de fluturi ale Viselor, 

pentru a le pune în piepturile unor Întrebări?, 
care să-și făurească singure Răspunsurile, 
ce ne luminau Zilele Săruturilor, 

în timp ce frigeam carnea unor Cuvinte, 
pe care o mestecam fără să ne dăm seama, 
cât de apropriați deveneam, 

cu fiecare Eternitate de Clipă, 

care ne apropia de Iubire, 

răsfăţându-ne Moartea, 

cu vitrinele luminoase, 

ale Sufletelor, 

în care ne pierdeam, 

înecându-ne Timpul, 

pentru totdeauna. 


19) Face bine la Sănătate 


Vremurile sălbatice ale Timpului, 

au evadat, 

din cuştile păzite de Istoriile Anilor grei și gârboviţi, 
de atâtea Păcate Originare, 

iar acum sfâşie Destinele, 

înghițindu-le Gusturile amare, 

până la ultima lor Deşertăciune, 

a Existenţei, 

care le-a personalizat atât de respingătoare, 

tocmai pentru a nu fi înghițite, 

de Dumnezeul Patimilor, 

când mai bea câte un pahar, 

de Cuvânt Primordial în plus, 

şi fiind atât de beat, 

de atâta Creaţie îngurgitată, 

să nu se hrănească numai cu Destine, 

să mai guste şi câte o Clipă sau Adevăr Absolut, 
întrucât alimentația cât mai variată, 

îi face bine la Sănătate. 


20) Cel mai luminos Înger 


Vitrinele Zâmbetelor false, 

stau ascunse după storuri de Priviri, 
trase peste obrajii Iluziilor Vieţii, 

care joacă la ruletă Soarta Lumii, 
sperând să mai căștige cât mai multă Moarte, 
pe străzile drogate, 

unde Lacrimile spală în fiecare Noapte, 
Sângele muribund al unei Clipe, 

care şi-a vândut întreaga Eternitate, 
pentru o singură seringă, 

de Fericire, 

primind în schimb, 

Desfrâul existențial, 

din respirația unui Adevăr al Nimănui, 
sub masca căreia se ascunde Infernul, 
care şi-a părăsit Paradisul, 

supărat că nu este cel mai luminos Inger, 
al Luminii Divine. 


21) Cât mai eficiente în clădirea gardurilor 


Zidarii Conştiinţelor, 

nu mai prididesc să clădească, 

noi Bordeluri de Cuvinte, 

în presa care presează, 

Mântuirea, 

Legumelor Societăţii de Consum, 
sfidătoare şi potrivnice oricărui Progres, 
care germinează lehamitea Lumii, 
dorind, 

să fie cât mai eficiente, 

în clăditul gardurilor de sârmă ghimpată a Iubirii, 
în care să nu se zgârie din greșeală, 

cei neatenți la Soarta, 

luminoasă a Deşertăciunii, 

în care s-a întrupat Viitorul. 


22) Pălmile Ochilor 


Paşi rătăciți, 
aruncaţi pe Ferestrele pleoapelor, 

unor Nori, 

ale căror ploi de Regrete, 

se deschid Înţelesurilor, 

de Vară zburdalnică, 

ce răcoresc Inimile, Mântuitorilor, 
ale căror coroane de Spini, 

par a-și fi uitat Clipele, 

în coşurile abundenței unei Fericiri, 
care sare împunsă, 

de pe scaunul unui Orizont al Împlinirii, 
ce fuge de pălmile Ochilor, 

în care ghiceşte Iubirea, 

Viitorul Morţii, 

lăsând locul Uitării. 


23) Lumea Sărutului 


Legităţile Pustiului, 

au fost învăţate pe de rost, 

la şcoala Absurdului, 

de către Destinele care ning peste Lume, 
înzăpezind-o cu Întâmplări, 

în care se împotmolesc adeseori, 
roțile masive ale Timpului, 

ce nu a învăţat nici acum să moară, 
îngheţat de Adevărul, 

unei lubiri, 

ascunse în Eternitatea Clipei, 

care a născut întreaga Lume, 
a Sărutului. 


24) Înţeles pe deplin 


Oare de ce Lumea, 

nu a observat, 

mâna gârbovită şi muribundă, 

a Destinului, 

cum îi cuprinde, 

rochia somptuoasă şi încărcată de Zile, 
la balul Adevărului Absolut, 

care străluceşte, 

întrecându-şi Stelele propriei Zodii, 
ce nu mai vor să se lase, 

pradă Iluziilor Vieţii, 

care întregesc tabloul Existenței, 

ce cuprinde aripile de Înger al Morţii, 
pe care să zboare Timpul, 

furând Inima aprinsă a Lumii, 

de Focul Sacru, 

al Clipelor sale Eterne, 

predestinate unui Destin, 

pe care nimeni, 

nu-l va putea înţelege pe deplin, 
vreodată, 

cum de a ajuns , 

gârbovit şi muribund, 

odată ce avea puterea să rămână, 
etern? 


25) Să-şi odihnească propria Moarte 


Existenţa, 

pare a-şi fi dat ultimii bani de Personalizări, 
pe Stelele pline de grade alcoolice, 

din firimiturile unor Priviri, 

ce locuiesc în sânii Contemplării, 

unei Conştiinţe, 

ce a sculptat Universul, 

conştient de sine, 

care vrea să uite Fericirea, 

care i-a incendiat Focul Sacru, 
transformându-l, 

în cărămizi încinse de Durere, 

care să poată simţi, 

Deşertăciunea Creaţiei, 

ce a secat în fântâna Iluziilor Vieţii, 
ale căror vise despre oceane nesfârşite, 
se pierd în Lacrima fără sfârşit, 

a unui Timp, 

ce-aşteaptă să poată trece liniștit, 

cu capul pe Anii ninși de Păcate Originare, 
din care şi-a făcut o pernă, 

pe care să-şi odihnească, 

propria Moarte. 

26) Ani şi Ani Lumină 


Râuri de litere, 

curg peste frunțile Cuvintelor, 
transformându-le în sudoarea unei Fraze, 
pe care Batistele Gurilor strâmbe, 
şi pline de venin, 

ale unor Virgule îndrăznețe, 

ar vrea să o şteargă, 

cu ajutorul unui Cer al Viselor, 

pe care să-l stoarcă mai apoi, 

în Țărâna, 

ce întrupează Conştiinţa de a exista, 
Moartea, 

care odată udată, 

va exploda în Stele de Gânduri, 

ce vor lumina Bolta Cunoaşterii, 
Absurdului, 

Ani și Ani Lumină, 

până când şi Trecutul va obosi, 

să tot alerge în Viitor, 
însuflețindu-ne Prezentul. 


27) Ca dat şi ca luat 


Un Univers, 
ale cărui repere nu sunt, 

şi nu vor fi cunoscute vreodată, 

nu poate exista, 

în Lumina Divină, 

a Conştientizării unor Personalizări. 


O strună existențială, 

care nu va putea fi atinsă, 

nu va înțepa, 

cu spinii ascuțiți ai Profunzimii, 
Existenţa, 

sugrumând respirația, 

unei Lumi, 

a cărei Fiinţă, 

constă în vibraţiile, 

dintre Viaţa ca dat, 

și Moartea ca luat, 

ucigând, 

treptat dar sigur, 

Liberul Arbitru, 

lăsat ca smoala Întunericului, 

să nu inunde Creaţia, 

ascunsă sub vălul Iluziilor Vieţii. 


28) Când Energia sa 


Câtă strălucire, 
să fi avut, 
pumnul de mocirlă al Cunoaşterii, 

cu miros dizgrațios de putrefacție, 

în care-mi afund Paşii Viselor, 

când Energia sa, 

a fost ţărâna Cuvântului Facerii, 

pe urmă, 

a trecut, 

în Focul Sacru al Marii Contemplări Universale, 
ca mai apoi să fi alcătuit o Stea a Frumuseţii, 
care s-a năruit în propria ei Fericire, 

de a lumina, 

un Întuneric, 

ce nu ar fi meritat niciodată, 

să fie Conştient de existența, 

Eternităţii? 


29) Fără Moarte şi Singurătate 


O Fericire fără Moarte, 

este un ocean secat, 

pe care valurile Infinitului nu vor mai duce Veşnicia, 
către Stelele Viselor, 

care să ningă, 

peste Rosturile îngheţate ale Lumii, 

cu fierbinţeala unei Iubiri. 


O Imbrăţișare fără Singurătate, 
este ca o şa, 
pe care nu se vor aşeza vreodată, 

aripile Îngerilor unor Cuvinte, 

pe care le aşteptam mai demult decât toate Vremurile, 
să ne dăruiască bătăile lor, 

pentru Inimile Orizonturilor, 

pe care nu le-am putut atinge niciodată. 


30) Frânghia Zilelor 


Crengile Infinitului, 

lovesc în geamul Destinului, 
anunțând eternitatea, 

Morţii. 


Lanţurile sugrumate ale Fericirii, 
se rup în bucăţi de Lună plină, 
luminând Întunericul apăsător, 
al Deşertăciunii Vieţii. 


Lacrimile Cuvintelor, 

sunt puse la uscat, 

pe frânghia Zilelor, 

care spânzură Evenimente, 
ce-abia se mai ţin, 

de cârligele rufelor murdare, 
a Subînţelesurilor din Priviri, 
puse la albit, 

de mafia Întâmplărilor, 

unei Existenţe, 
care a devenit dintr-odată, 
a Nimănui. 


31) Cimitirele obligaţiilor zilnice 


Clopotele Vremurilor, 

bat a rugină, 

pe străzile tulburi, 

de atata ploaie sentimentală, 

care se prelinge, 

pe asfaltul negru, 

al Despărțirii, 

din Târgul inundat cu Vise al Deşertăciunii, 
unde muncitorii sanitari ai Clipelor, 

au sosit de urgență, 

să scoată toată Apa Vieţii, 

ce ar mai încerca să gândească la Fericire, 
spre a o deversa, 

în Cimitirele obligațiilor zilnice, 

pe care Societatea de Consumat Existenţe, 
le cere. 

32) Dezastru genetic 


Armate de Îngeri, 

CroIțI, 

după chipul şi asemănarea Creatorului, 
se îndreaptă, 

către Apocalipsa existențială a Iubirii, 
sperând, 

să învingă Hidra Existenţei, 

atât de îndatorată Morţii, 

încât şi-a donat până şi ultima Clipă, 
unui Cimitir Bancar, 

ce curgea în Sângele Genelor, 

încă de la Dezastrul Genetic, 

care a explodat, 

înainte de a se naște Timpul, 

Lumii, 

ce-avea să ne dăruiască, 

atât de mult Absurd, 

încât prețul Vieţii, 

nu mai avea nici o importanță. 


33) Ne definim ca Fiinţe 


Libertatea este un reper al Deşertăciunii, 
precum Viaţa al Nebuniei de a Conştientiza, 

Absurdul, 

de care, 

totuși, 

avem atâta nevoie, 

ca să ne definim ca Fiinţe, 
ce poate fi gonit oricând, 
dar niciodată, 

fără, 

Străinul Subconştient, 

care deţine unica verigă, 
care leagă Realitatea, 

de dinaintea Iluzie: Vieţii, 
prin Visul pe care-l trăim, 
indiferent că este , 

frumos, urât, bun, rău, coşmar, 
îşi trage seva, 

din rădăcinile dulci amărui, 
ale Morţii, 

care-şi clădeşte catedrale, 
în noi înșine. 


34) In smârcurile unei Cunoașteri 


Râuri de cremene scot scânteile Facerii, 
aprinzând natura existențială, 

a malurilor pline de Speranțe, 

care au devenit Orizonturi de neatins, 
pentru frunțile Fericirilor, 

ce ar dori să înoate până la statuia Inchiziției, 
unei Conştiinţe a Iluziilor Vieţii, 
care s-a încurcat în smârcurile, 

unei Cunoașteri, 

pentru care Minciuna sau Adevărul, 
sunt două Repere, 

bântuite de neşansa, 

unei Existenţe, 

nepricepute în a elogia, 

Moartea, 

ca fiind unica poartă deschisă, 

spre Libertatea Adevărului Absolut. 


35) Cina cea de Taină a Morţii 


Lacrimile Pietrelor, 

nu vor să devină Statui existențiale, 
cioplite de dalta stelară a unui Timp, 
care-şi mestecă Rutina zilnică, 

pe faţa unei Existenţe, 

a Nimănui, 

care se hrăneşte cu forme și imagini, 
sculptate-n Sângele ale cărui Istorii, 
au devenit atât de carnale, 

încât pot fi gătite, 

la Cina cea de Taină a Morţii, 

unde Cuvintele au prins Duh, 

pentru a se întrupa, 

în Sufletele adânci, 

ale Cimitirelor, 

cu miros de țărână, 

proaspăt udată de Apa Vieţii. 


36) Resturi de Cuvinte 


Unghii răzvrătite, 

scrijelesc mormintele săpate adânc, 

în Sângele Conştiinţei, 

care ţâşneşte tulburat de Copacii Contemplărilor, 
pe frunțile cărora, 

Zilele spânzurate, 

îşi leagă ştreangurile sângerii ale unor Apusuri, 
peste care, 

se lasă Întunericul, 

a cărui umbră, 

pare a se fi pierdut pentru totdeauna, 

în resturile de Cuvinte, 

ce pot fi reciclate, 

de Moarte. 


37) Cealaltă faţă a sa 


Lumea a fost gândită de Creaţie, 
ca o mare Reculegere, 

la adresa Existenţei, 

care cugeta undeva-cândva, 

la Fericirea existenţială a Iluziei, 

dar a intervenit Necesitatea, 

de a continua Începutul Contemplării, 
apărând Timpul, 

însoțit obligatoriu de cealaltă faţă a sa, 

pe care ar fi vrut să o ascundă de Eternitate, 
ŞI anume, 

Moartea. 


38) Știind prea bine 


Dreptatea, 

deși a fost gândită ca un zid de apărare, 
pentru Clipele, 

care nu se pot lupta singure cu Existenţa, 
a devenit o Lacrimă a Conștiinţei, 
fuindcă Timpul, 

nu a dorit niciodată să fie părtaş, 

la războiul dintre Iluzie şi Realitate, 
ştiind prea bine, 

că trecerea sa, 

pe zebra Adevărului și Minciunii, 

se datorează, 

Morţii. 

39) Talgerele Devenirii și Fiinţării 


Ne înrămăm Sufletul în Moarte, 

odată cu Naşterea, 

pentru ca întreaga Viaţă, 

să ne pictăm tabloul propriului Destin, 
în culori cât mai pastelate cu putință, 
crezând că aduc Fericirea, 

cumpărate de la Târgul Existenţei, 
unde realizăm, 

că nu avem cu ce ne plăti, 

nici câteva Păcate Originare minuscule, 
darămite altele mult mai grele, 

puse pe talgerele Devenirii şi Ființării, 
pentru a le purta obligatoriu, 

pe spatele Conştiinţei, 

a cărei coloană vertebrală a fost frântă, 
de atâtea Rugăciuni citite, 

pentru a primi în schimb, 

Șevaletul coloristic al Împlinirii, 

care a fost aruncat, 

la Groapa de Gunoi a Cuvântului Primordial, 
cu mult înainte de A Fi, 

Universul. 

40) Îngerul Existenţei 


M-am împiedicat , 

de Floarea Zâmbetului, 

pe care am cules-o, 

spre a o dărui Țărânii, 

care a întrupat Sentimentele, 

care zădărnicesc Iluziile Vieţii, 

pe aripile cărora zboară Îngerul Existenţei, 
care deschide porțile ferecate ale Lumii, 
pentru a lăsa să intre, 

cât mai mult Paradis şi Infern, 

Bine şi Rău, Frumos şi Urât, 

din izvorul nesecat al Cuvântului Primordial. 
care hrăneşte Societatea de Consum, 

cu cât mai multă, 

Moarte. 


41) Imperiul Depersonalizării Sufleteşti 


De ce Creaţia ne-a zămislit?, 

o Lume a Zarurilor unor Cuie?, 
care pironesc pălmile Mântuitorilor, 
de Păcatele Originare Obligatorii, 
care ne însoțesc încă de la Naştere, 
ca nu cumva să piardă, 

nici cea mai mică firimitură de Destin, 
care ar putea hrăni, 

vrăbiuile guralive ale Disperării, 

ce sfârtecă cu ciocurile Voinţei, 

până şi ultima Urmă, 

a Liberului Arbitru, 

adâncită de Paşii Luminii Divine, 

care încă mai speră să ne salveze, 

din Imperiul Depersonalizării Sufletești. 


42) Fântâni existenţiale secate 


Cuvintele unor Sentimente, 

se leagănă, 

în Vântul sfâşiat de durerea Despărțirii, 
căzând din braţele Crengilor, 

crescute în ridurile adânci, 

de fântâni existenţiale secate, 

ale unui Înger al Conştiinţei, 

în ţărâna rece și inertă, 

a unor semne de Întrebare, 

care le aruncă, 

scârbite, 

pe tejgheaua Înţelesurilor, 

nota de plată, 

pe care o au de achitat, 

dacă vor să doarmă la pensiunea Lumii, 
patronată de când există Viaţa, 

de către Moarte. 

43) De-a v-aţi ascunselea 


Suntem o Lume a Statuilor, 

sculptate de moarte, 

în fiecare Eternitate de Clipă, 

care se joacă cu Viaţa, 

de-a v-aţi ascunselea, 

într-o gară pustie a Iubirii, 

unde nici un tren al Regăsirilor, 

nu mai opreşte, 

alungând praful stelar, 

al Uitării, 

care se aşterne pe Zodiile, 

răpuse de oboseală, 

de atâtea aşteptări, 

îngenuncheate în catedralele Dorului, 
ale căror ruini se mai pot observa şi azi, 
prin Cimitirele Cuvintelor care ne-au întrupat, 
undeva-cândva, 

Fericirea. 


44) Rafturi putrezite 


Biblioteci de Zile, 
stau înghesuite, 
pe rafturile putrezite ale unor Ani, 

sleiți de putere, 

după ce au fost forțați să muncească, 
cărând blocuri de piatră, 

din care Cuvântul Primordial, 

îi sculpta Lumii, 

Destinul, 

pe care l-a șlefuit într-atât de mult, 
până când Lumânarea Existenţială, 

a expresiei lui, 

s-a topit, 

transformându-se într-un Praf Stelar, 
alb şi imaculat, 

cu care se droghează și acum, 
Moartea, 

fiind cu adevărat, 

Fericită. 


45) Ochii de Râu ai Vieţii 


Scări de Cer, 

cad pe Orizonturile Patimilor, 
încate-n Sângele Speranţelor, 
unui Apus, 

rătăcit pe căile Nopţii, 

care-i curge prin venele, 
Viselor sale, 

de a se mai privi măcar odată, 
în Ochii de Râu ai Vieţii, 

unei Zile, 

care să-i dăruiască Eternitatea, 

unei singure Clipe de Lumină Divină, 
în care să-şi adoarmă Conștiinţa, 
pentru totdeauna. 


46) Pensiune de Clipe 


Vise amare, 

crescute, 

din rădăcinile de pelin, 

ale Existenţei, 

rostogolesc Inima Nopții, 

către pustiul Patimilor, 

pe care le are de îndurat Mântuitorul Iubirii, 
renegat până și de Crucea Păcatelor Originare, 
care ning nonşalant şi frivol, 

peste Catedralele pline de Promisiuni, 
unde, 

încă se mai roagă, 

Fericirea, 

ca să mai poată primi şi alte Suflete, 

în sărăcăcioasa ei Pensiune de Clipe. 

47) Biserici de Droguri 


Genunchii roși, 

ai Frunților de Remuşcări, 

încă mai cad asurzitor, 

pe treptele Bisericilor de Droguri, 
unde se închină adeseori, 

Conştiința Morţii, 

decăzută din drepturile părintești ale Fericirii, 
căreia 1-a promis întreaga Existenţă, 
neștiind că şi aceasta se sprijină, 
numai pe bastonul de jandarm, 

al Morţii, 

care bate adeseori, 

ceasul Deznădejdii, 

în anchetele grele, 

ale Adevărurilor Relative, 

care ne definesc ca Fiinţe. 


48) Unde se adăpostesc Mântuitorii 


Revolte torturate de Iluzii, 

jertfe împachetate-n absurdități, 

copite cu potcoavele pierdute ale Norocului, 
lovite de trăsnetele Cailor Liberi, 

ce nu mai vor să calce, 

în Urmele Ochelarilor, 

care le-au fost puşi, 

pentru a nu vedea Întunericul, 

din Hamurile Societăţii de Consum, 
care-i țineau legaţi, 

de ieslea Cuvântului Primordial, 

unde se adăpostesc de regulă Mântuitorii, 
Păcatelor Originare Obligatorii, 

pe care-i adapă Iluziile Vieţii, 

cu fânul uscat al Zilelor, 

pierdute la loteria unui Timp, 

infidel şi sadic, 

pentru a pune şaua pe ei, 

ca mai apoi să-i călărească, 

zidindu-le Biserici de Preacurvie Financiară, 
îndeajuns de mare, 

încât Izvorul atât de necesar al Păcatelor, 
să nu sece niciodată. 


49) Edificiul somptuos al Absurdului 


Jocuri de culise, 

loterii trucate, 

Existenţă sfărâmată, 

Stele ruginite pe Epoleţi bolnavi, 
se rostogolesc, 

asanate de Timpul Judecător, 

în ghena de gunoi a Istoriilor, 

pe care le frământă Viaţa, 
pentru a coace aluatul Moralei, 
din care se va hrăni Moartea, 
admirând Cimitirele Viselor, 
din Sângele unei Clipe Eterne, 
pe care am zidit-o, 

la edificiul somptuos, 

al Absurdului. 


50) Antidotul Morţii 


De ce s-a spânzurat Paradisul, 

cu funia Infernului?, 

când putea să-și găsească, 

propria cârpă, 

de şters pe Jos, 

cu Stelele Epoleţilor, 

de pe umerii Diavolilor Bancheri, 

ai Societăţii de Consumat Vise Deşănţate?, 
care se reazămă pe spinarea Zilelor, 

unui Timp bolnav, 

de Precurvia Conştiinţei, 

care decide, 

care Lege se aplică, 

Cimitirelor din Gândurile, 

fiecăror pacienţi ai Lumii, 

aflată demult în sanatoriul de boli nervoase, 
ce aparține Destinului, 

care-i tratează nebunia de a Exista, 
cu antidotul, 
Morţii. 


51) Marea Contemplare Universală 


Nu poate exista Conștiinţă fără trecere 

sau regresie temporală, 

precum Viaţă, 

fără Moartea secvenţială a Clpelor, 

care se succed, 

Eternităţii, 

într-o sarabandă a rememorării existențiale, 
a Marii Contemplări Universale, 

care luminează Neantul, 

însuflețindu-l cu Lumina Divină a Simţirii, 
care se va afla, 

în toate Cuvintele Sacre ale Cunoașterii, 
din care se vor forma la rândul lor, 

noi nivele astrale, 

ale Energiilor, 

Adevărului Absolut. 

52) Au aprins cu frunţile Cunoaşterii 


Personalizările, 

Persoanei Temporalității, 

a Marii Contemplări Universale, 
se întrupează în Existenţă, 

pentru a-i reda acesteia, 
însuflețirea Cuvintelor Matrici, 
din care vor ecloza Lumile, 
Miracolelor existenţiale, 

ale Suferinţelor sau Fericirilor, 
atât de conştiente de propriul Sine, 
încât au aprins cu frunțile Cunoaşterii, 
întregul Foc Stelar al Universului. 


53) A fost al Nimănui 


Rădăcinile Conştiinţei Universale a Sensului, 
se înfig adânc, 

în oceanul unei Lacrimi de Simţire, 

din care-şi bea Apa Vieţii, 

Destinul Universal al Existenţei, 

pentru care s-a sacrificat Eternitatea, 

în braţele unui Timp, 

al Deşertăciunii, 

aducând o Clipă de Iubire, 

pe obrajii stinși şi arşi, 

de Focul Sacru al Singurătăţii, 
unui Neant, 

care până atunci, 

a fost al Nimănui, 

iar acum, 

Devenirea şi Fiinţarea, 

la definit ca fiind, 

Toate câte Sunt, 

nu Sunt şi vor mai Fi. 


54) Timp decăzut 


Răscrucile existențiale, 

vând la margine de drumuri ale Simţirilor, 
Destine reşapate, 

pentru roțile ruginite ale Conştiinţei, 
pline de mocirla Gândurilor frivole, 
ale Timpului, 

decăzut în mlaștina, 

unei Clipe muribunde a Lumii, 

pe care nu a putut-o îmblânzi, 

nici măcar smârcurile, 

Focului Sacru al Existenţei, 

oricâtă Fericire le-ar fi promis, 
Cimitirelor de Speranţe, 

în care încercase să se mute, 
Moartea. 

55) Sonata Lumii sonate 


Vocea Cuvântului Primordial, 

a răguşit, 

în amvonul Existenţei, 

când a fost pus să cânte, 

Sonata Lumii sonate, 

în acordurile Sanatoriului de Boli Mintale, 
unde se hrănește Fiinţarea, 

cu noi capodopere ale artei de a Procrea, 
Vise sado-masochiste, 

pentru nenăscuţii pinteni de Stele fără Zodii, 
ce vor lovi cu nesaţ, 

Caii liberi ai Speranţelor, 

furându-le ochelarii pentru totdeauna, 
fiind la modă, 

pentru a fi purtați, 

în faţa, 

Viitorului, 

care le luminează calea, 

Absurdului. 


56) În Ochii lacului 


Stropi de Amurg, 
se preling, 

pe cetatea neînvinsă a Luminii Divine, 
ce cade asemeni unui Înger damnat, 

în ochii Lacului de Sudoare, 

al unei Amintiri, 

pe care nici un mal surpat, 

în Inima Fericirii, 

nu a regăsit-o, 

spunând cât de mult, 

şi-a iubit Dumnezeu Lumea, 

pentru Pașii Destinului, 

care ne-a întâlnit Deşertăciunile, 
pentru a le transforma în Virtuţi, 

ale unor Vremuri, 

care şi azi ne lustruiesc Steaua Eternităţii unei Clipe, 
în care ne-am ascuns, 

Veşnicia. 


57) Care străluceşte pe degetul unui Destin 


Regretele ploilor târzii de toamnă, 
spală mormintele Cuvintelor, 

în care ne-am sărutat, 

Privirile, 

ce lunecau pe gheaţa tulbure, 

a Oceanului unei Lacrimi, 

de Fericire, 

care a secat în larna Focului Sacru, 
care ne-a incendiat, 

Visele într-atât, 

încât, 

cenuşa lor a devenit, 

un diamant al Regretelor, 

care străluceşte pe degetul unui Destin, 
care nu mai este al nostru. 


58) Înfloreau Zâmbetele 


Traverse de strune pustii, 

cântă Neantului, 

din Toamna, 

Viselor care au început să plouă, 

peste Sângele veştejit, 

de Dorul Cuvântului, 

în care ne-am întâlnit, 

mugurii Speranţelor, 

ce-abia înfloreau Zâmbetele, 

unor Împliniri, 

ale căror Cimitire, 

au devenit neîncăpătoare, 

pentru atât de multe Clipe, 

care ne-au legat de colţurile Eternităţii, 
neștiind că lanţurile Speranţelor vor rugini, 
ŞI ne vom pierde, 

într-un Orizont, 

pe care nici unul, 

nu-l va putea prinde, 

vreodată. 

59) Clepsidra Neantului 


Roţi de Foc, 

se învârt peste Veşnicia, 

Inimilor, 

care-şi bat Timpul, 

să nu mai îndrăznească vreodată, 
să revină, 

rotindu-se în jurul Iubirii, 

ale cărei țărmuri, 

înfruntă valurile Sângelui clocotit, 
din Amintirile rebele, 

ale unei Lacrimi, 

care se prelinge pe Clepsidra Neantului, 
în care se pierd, 

grăunțele de nisip Sentimental, 
duse de Vânturile reci şi surde, 
ale Disperării. 


60) Mamă a propriei sale Morți 


Iluzii de Vânt, 

spulberă ramele tablourilor, 
folosite de Existenţă, 
pentru a încadra Viaţa, 
care-şi scurge Sensul, 

în Eternitatea Clipei, 

pe care nu a înțeles-o niciodată, 

chiar dacă i-a tratat Suferinţa cu Uitare, 
şi Deşertăciunea cu Dispreţ, 

în scurta călătorie, 

când Naşterea, 

a început să-şi dorească Lumea, 

drept mamă a propriei sale, 

Morți. 


61) Rulote descărnate 


Așteptări, 

sugrumate de Timp, 

pe eşafodul Amintirilor, 

roiesc să înţepe, 

Armonia Fericirii, 

cu acele de rubin ale Apusului, 
care-şi mai pierde o Zi, 

din epopeea unui Timp, 

al cărui Patos, 

nu va mai fi niciodată, 

înghiţit, 

de Iubire, 

prin rulotele descărnate ale Gândurilor, 
ce nu vor mai merge nicăieri, 
fuindcă nici o Lacrimă de Clipă, 
nu mai vrea să le tragă, 

spre Nesfârşirea ei, 
care ne macină, 
Morile de Vânt, 
ale Destinelor. 


62) Atât de departe de noi 


Ancorele Anilor, 

au fost lăsate, 

să inunde Inimile valurilor de Sentimente, 
cu greutatea Viselor, 

care le trag în adâncurile Speranței, 
unde doar Iubirile mai pot să respire, 
aerul tare al Adevărului, 

neinfectat de Zâmbetele florilor artificiale, 
ale Promisiunilor, 

din care ne-am construit o Lume, 
atât de departe de noi, 

încât niciodată, 

nu-i vom putea atinge Inima, 

plină de Fulgerele şi tunetele, 
Fericirilor, 

care se descarcă, 

în Sângele cu care scriem, 

epistole sentimentale, 

Cuvântului Primordial, 

fără să ştim nimic, 

despre Străinul Subconştientului, 

care ne devine Înger Păzitor, 

din spatele, 

norilor cenușii, 

de plumb, 

ai lluziei, 

care ne fac să credem, 

că suntem noi înşine, 

cei care am învins, 

Întâlnirea cu Destinul unei Morți, 
prin Naştere. 


63) Noile Biserici 


Anticoncepționalele au devenit, 
noile Biserici la care se roagă, 
Destinele, 

înfricoşate de Viaţa, 

care se retrage de pe Cerul, 
propriilor Iluzii, 

lăsând locul Neantului de Vise, 
care se prelinge pe aripa Adevărului Absolut, 
în care se reflectă Stelele Armoniei, 
unui Univers, 

sătul de Suferințele, 

Păcatelor Originare Obligatorii, 
care hrănesc Moartea, 

obeză, 

ce-abia mai poate merge, 

pe aleile Cimitirelor Pătimașe, 
din Sângele nostru. 


64) A germina 


Nu pot să cred, 

în Sfinţenia Iluziei, 

precum aş accepta, 

să alerge Adevărul Absolut, 

infirm, 

de mine însămi, 

la masa murdară şi compromisă a Creaţiei, 
înecată-n Morala, 

Viciilor, 

care descoperă trupul frivol al Iubirii, 
pentru care lirele poeților și-au ros unghiile Anilor, 
scuipate pe strada Cojilor de Seminţe, 
care nu vor germina niciodată, 

noi Nașteri, 

ale Morţii. 


65) Un nou Cuvânt Primordial 


Și-am să beau întreg Oceanul Viselor tale, 
până când voi deveni Fântâna, 


55 


SORIN CERIN - MAREA CONTEMPLARE 
UNIVERSALA - Poeme filosofice 


Ulciorului Sufletului tău, 

în care te-ai întrupat, 

ca să fim împreună, 

eu, 

Apa Vieţii, 

ŞI tu, 

Cumpăna, 

nesfârşirii profunde a Universului, 
care să mă tragă afară, 

din mine însumi, 

părăsind astfel agonia în care mi-am ținut, 
Străinul Subconştient, 

care ne-a dat binecuvântarea, 

de a naşte, 

un nou Cuvânt Primordial, 

fără de Timp de data aceasta, 
pronunţând magicul, 

Te Iubesc, 

împreună. 


66) Profeţi Rechini 


Vise infirme, 

ruginite de Pașii Pustiului, 
licăresc în lumânările de ceară, 
ale Zâmbetelor reci și însingurate, 
Moartea. 

Portofele doldora de Profeţi Rechini, 

înşfacă carnea Zilei, 

lovind cu putere Balanța Societății de Consum, 
pentru a-i dezechilibra Adevărul, 

Existenţei, 

căreia îi promite, 

că va avea parte de Fericirea unui Orizont, 

al eliberării de Sine, 

doar dacă va învăţa, 

să Moară. 


67) L-a transformat 


Existenţa, 

este un jaf de Idei, 
furate de la Creaţie, 
spre a fi dăruite, 
Morţii. 


Viaţa, 

se reculege în Cimitirele propriului Sânge, 

pe care l-a transformat în catedrale somptuase, 
ale Fericirii. 


57 


SORIN CERIN - MAREA CONTEMPLARE 
UNIVERSALA - Poeme filosofice 


68) Va deveni într-o zi 


Coliere de fantasme, 

care mai au atât de multe de povestit, 
strălucesc pe gâtul Dimineţii, 
cu capul greu de somnul, 
Păcii cu tine însuţi, 

care nu-ți dă Pacea, 

atât de necesară, 

Străinului Subconştient, 

care a mai scris o Noapte, 

în Sângele Destinului, 

ce va deveni într-o zi, 

o Carte vândută la preţ redus, 
pe taraba de vechituri, 

a unei Amintiri, 

din Cimitirul unor Vise, 

care nu se vor mai întrupa, 
niciodată. 


69) Cerul senin al Străinului Subconștient 


Niciodată în Iubire, 

nu vei îmbrăţișa Umbra, 

în care s-a întrupat Lumina Divină, 
a Adevărului Absolut, 


58 


SORIN CERIN - MAREA CONTEMPLARE 
UNIVERSALA - Poeme filosofice 


din Eternitatea unei Clipe, 

care se pierde în Steaua Fericirii, 

răsărită pe bolta Zâmbetelor, 

din Orizonturile înmugurite ale Sufletelor, 
ce zboară peste catedralele Promisiunilor, 
ningând cu petale de aripi, 

din trandafirul sfânt al Sentimentelor, 

pe Cerul senin al Străinului Subconștient, 
care ne admiră, 

Veșnicia. 


70) Rulete decăzute 


Zaruri cu priviri pierdute, 

străjuiesc pilonii de susţinere ai Lumii, 
care a pierdut peste măsură, 

în cazinoul terfelit al Patimilor, 

care-şi înfruntă propriile Aspirații, 
Vieţuind. 


Rulete decăzute din drepturi părintești, 
încă mai rotesc Destine ameţite, 

de gradele alcoolice ale Stelelor, 
turnate în paharele unor Vieţi, 

ale căror Apă, 

nu reuşesc să o bea până la capătul, 
Iluziilor. 

71) Standarde tehnologice 


Zvonuri legate la cap, 

cu Promisiunile, 

decăzute din drepturi ale Zodiilor, 
ce-şi construiesc, 

altare de Profeţii, 

la care să se închine, 

Destinele, 

croite după măsurile Întrupărilor, 
a căror Ţărână, 

a devenit Supraponderală, 
datorită Viselor contrafăcute, 

ale Socetăţii de Consum, 

care hrăneşte Moartea, 

la cele mai înalte standarde, 
tehnologice ale Deşertăciunii. 


72) Potcoave pline de Pasiune 


De multă sudoare de Zile, 

nu mai sunt, 

undeva-cândva, 

într-o Lume făurită pe nicovala Dimineţilor, 
unde Focul Sacru al lubirii, 

ne împărțea Potcoave pline de Pasiune, 

aducătoare de Noroc, 

până şi în casele părăsite ale Sufletelor, 

unde intram să ne rugăm Iubirii, 

a cărei icoană o purtam la gâtul Privirilor noastre, 
care ne regăseau, 

Eternitatea Clhpei, 

din care ne-am născut. 


73) Mi-a răspuns Fericirea 


Am întrebat Creaţia, 

de ce ne-a născut Clanţe, 

pentru a fi deschişi ca o carte, 

de mâinile reci şi impersonale ale Destinelor, 
care vor să ne intre definitv pe uşa Vieţilor, 
dăruindu-ne în schimb, 

Moartea. 


Mi-a răspuns Fericirea, 

care s-a așezat, 

pe tâmplele ofilite ale Timpului, 
arătându-mi fața cadaverică a Trecerii, 
pe care nimic din Lume, 

nu o mai poate face, 

Împlinită, 

în afară de Cimitirele pe care le respirăm, 
cu fiecare Moment, 

care nu mai există. 

74) Până acum 


Lasă-mă să-ți prind la Inimă, 

întregul colier de Stele, 

de pe bolta Străinului Subconştientului meu, 
pentru ca toate Zodiile acestei lumi, 

să ne dăruiască, 

Fericrea existențială a Veşniciei, 

de valurile căreia, 

ne loveam Destinele, 

fără să fi ajuns în portul Întâlnirii, 

cu Adevărul Absolut al Iubirii, 

până acum, 

când Lumea s-a îmbrăcat în ţinuta de gală a Existenţei, 
spre a ne conduce pe ultimul drum, 

al Eternităţii, 

unui Vis Împlinit, 

prin Moarte. 


75) Atât de multe Umbre 


Strigăt surd, 

trăiești printre ropotele Ploilor de Stele, 
cu care ne spălăm palmele Destinelor, 
bătătorite, 

de atât de multe Umbre, 

ale Societăţii de Consumat Vieţi, 
încât ajungem să credem, 

că Ţărâna întrupării, 

este o Mocirlă existenţială, 

din care nu vom putea ieși niciodată, 
fără să ne împotmolim din nou, 
călcând, 

iarăşi şi iarăşi, 

în aceeaşi Moarte, 

hărăzită de Creaţie, 

în Oala Aspiraţiilor, 

în care-și fierbea ciorba Existenţei. 


76) Nu se mai zbat în Inimi 


Dantele de Reproșuri, 

împânzesc "Țărmurile Aşteptărilor, 
bântuite de Valurile razelor unei Despărțiri, 
adusă pe aripile albe, 

ale Spumei de Amintiri frânte, 

ce nu se mai zbat în Inimi, 
care-au rămas neotrăvite, 

de Paşii reci ai Timpului, 

care ne-a călcat, 

Oceanul Iubirii, 

în picioarele obosite, 

de- atât de multă Trecere, 
înecată-n Zarea nebună, 

a Pierderii. 

77) Sfinţii Închisorilor 


De câtă Moarte să fi avut nevoie Nașterea, 
ca să-şi împlinească Destinul, 
Conştientizării existențiale din vârsta Timpului, 
jucată la ruleta Aspiraţiilor, 

de a se împlini, 

Moartea, 

prin Fiinţă şi Devenire, 

în Urmele reci şi neprimitoare, 

lăsate Lumii, 

de un Dumnezeu, 

ce pare, 

că nu ar fi fost niciodată al ei, 

iar orice Înţeles al Libertăţii, 

i-ar fi fost invocat ca Fărădelege, 

de Genunchii încercănaţi şi roşi, 

care sărută, 

cimentul rece al Gândurilor, 

ce încă se mai roagă, 

prin fața gratiilor unor Altare, 

pline de Sfinţi ai Închisorilor, 

cărora nu le ajunge întreaga Existenţă, 
până la Liberare, 

în Paradisul propriilor lor, 

Inferne. 

Aprecieri critice despre poezia filosofică la Sorin 
Cerin 


Prof. univ.dr. Al. Cistelecan în cadrul rubricii Avant la 
lettre, sub titlul Între reflecţie și atitudine apărut în revista 
Familia nr. 11-12 noiembrie - decembrie 2015, pag.16-18, Al. 
Cistelecan consideră despre poezia de meditaţie a lui Sorin 
Cerin, că: "Din cîte văd, Sorin Cerin e un fel de vulcan textual 
în continuă şi maximă erupție, cu o scriitură deopotrivă de 
frenezie şi de vituperanţe. În poezie mizează pe rafalele 
reflexive şi pe elanul sapiențial, cultivînd, cum zice singur în 
subtitlul Nonsensului Existenţei de aici, poeziile "de meditaţie”. 
O modalitate între toate riscantă — şi nu de azi, de ieri, ci 
dintotdeauna — întrucît tinde a se amesteca unde nu e chiar 
treaba poeziei, făcînd un fel de filosofare versificată şi, vrînd- 
nevrînd, tot felul de nacazanii şi moralisme. Nu mai e însă cazul 
să ne reamintim de cele spuse de Maiorescu lui Panait Cerna în 
legătură cu "poezia filosofică,” întrucît poetul le ştie şi el prea 
bine şi tocmai asta vrea să înfrunte: riscul de a lucra doar în idee 
şi de a subordona imaginativul conceptualului. Ce-i drept, nu e, 
pentru Sorin Cerin, nici o primejdie în acest sens, căci el e, de 
fapt, un pasional şi n-atinge niciodată seninătatea cugetării şi 
liniştea apolinică a gîndului; din contră, declamă cu pathos, mai 
degrabă dinlăuntrul unei traume pe care încearcă s-o exorcizeze 
şi s-o sublimeze în radicale decît din interiorul vreunei păci de 
cuget sau al unei armonii reflexive. Chiar şi ce sună a idee 
nudă, transcrisă adesea aforistic, e, de fapt, o răbufnire de 
atitudine, o transcriere de afect — nu cu răceală, ci mai curînd cu 
fierbințeală (i s-a şi remarcat, de altfel, maniera mai profetică a 
enunțurilor). Dar cum metoda decolării lirice constă într-un fel 
de elevare a tot ce vine pînă la demnitatea articulării lor 
reflexive (de unde delestarea oricăror referinţe la imediat, fie el 
biografic, fie mai mult decît atîta), poeziile lui Cerin se 
angajează abrupt în ecuaţiile existențiale mari şi definitive şi 

nu-şi pierd vremea în confesiuni domestice. Ele atacă Principiul 
realităţii, nu accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi aici, 
întrucît se vede imediat mecanismul acestei promovări a 
realului la dignitatea Lirei. Unul dintre mecanisme se trage din 
moştenirea expresionistă (fără ca Sorin Cerin să aibă altceva în 
comun cu expresioniştii) a majusculei, prin care se instaurează, 
brusc şi imprevizibil, fie smerenia în fața radicalului, fie panica 
în faţa majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin face 
exces și risipă de majuscule, astfel încît de la o vreme ele nu 
mai creează nici panică, nici evlavie, căci abundența le sedează 
efectele de acest gen şi le perverteşte într-un soi de 
grandilocvenţă. Celălalt mecanism de elevare în demnitate se 
bizuie pe o anumită — poate asumată, poate premeditată — 
emfatizare discursivă, pe o îngroşare lexicală şi pe o declamaţie 
de profunde şi de grave. Se insinucază — de nu cumva se chiar 
instaurează — şi aici o evidentă procedură de reţetă imaginativă, 
redundantă peste tolerant. Cum e şi normal — ba chiar inevitabil 
— într-o lirică de reflecţie ce vrea să se coaguleze în jurul unor 
nuclee conceptuale, modalitatea imediată de sensibilizare a 
acestor noduri conceptuale constă în materializarea 
abstracțiilor; senzualizarea lor e chiar modul lor de epifanizare 
lirică. Dar la Sorin Cerin mecanica imaginativă se bazează pe o 
simplă genitivizare materializantă a abstracțiilor (de unde 
imagini nesfirşite de genul ”spinii Adevărului”, ”coşarii 
Împlinirilor”, *periile Amăgirii” etc. etc.), sub care stă cel mai 
adesea un buton de personificare. Pe scala decantării în 
metafore stăm, astfel, doar pe primii fuştei, ceea ce produce, 
simultan, un efect de candoare imaginativă (sau discursivă), dar 
şi unul de uniformizare. Probabil însă că această încredere în 
procedeele primare se datorează mizei pe decantarea gîndului, 
miză care lasă în subsidiar acțiunea imaginativă (iar pe cea 
simbolizantă cu atît mai mult) ca atare. 

Dar nu cîte şi nici ce idei bîntuie prin poeziile lui Sorin Cerin 
sunt, totuşi, lucrul cel mai relevant (ideea, în general, dar şi în acest 
caz particular, are un grad de indiferenţă la lirism). Dimpotrivă, în 
mod oarecum paradoxal, decisivă, nu doar definitorie, e atitudinea în 
care ele se strîng, afectul în care coagulează. Sub aparenţa unui 
discurs proiectat pe ”gînd”, Sorin Cerin promovează, de fapt, un 
lirism (cam pus la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un fel de 
penitență atitudinală, o hieratizare a afectelor violente. Stratul 
pasional e, în realitate, cel care se agită şi el se vede în mai toate 
componentele lui, de la cele de vituperaţie la cele de evlavie sau 
tandreţe sublimată (ori, din contră, resentimentalizată). Poetul e, pe 
fond, un exasperat de starea lumii şi de condiția omului şi pornind 
de aici exersează sarcasme (crunte cel puţin ca şuvoi) pe seama 
"Societăţii de consum” sau pe cea a deşertăciunii "Iluziilor 
Existenţei”. E o febră imprecativă care dă elan versurilor, dar care, 
mai ales, pune în vedetă discursivă exasperarea în faţa acestei 
degradări generale. Atît de generale încît ea a cuprins şi 
transcendentele, căci Sorin Cerin e mai mult decît iritat de 
instrumentalizarea lui Dumnezeu (şi a credinţei) în lumea de azi. 
Iritarea în fața coruperii sacrelor ajunge la culme în versuri de 
maxim tupeu blasfemic (”Ticăloşia Diavolului se numeşte Rău,/ pe 
când a Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii), asta nu se 
întîmplă însă decît din pricina intensității şi purității propriei 
credințe (Ştefan Borbely a evidenţiat îndestul energia fervorii din 
poezia lui Cerin), dintr-un fel de absolutism devoțional. Căci nu 
lirică de provocare şi de imprecare face, de fapt, Cerin, ci 
dimpotrivă: lirică de devoțiune disperată şi înflăcărată, prin care-l 
caută "pe Adevăratul Nostru Dumnezevw/ atît de diferit de cel al 
catedralelor de genunchi roşi/ la zidurile reci şi inerte ale lăcomiei 
Iluziei Vieţii”. E febra devoțională de pe reversul imprecaţiilor şi 
sarcasmelor, dar tocmai ea e cea care contaminează toate poemele. 
Dintr-un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o lirică de 
reflecţii." 

Prof. univ .dr. Elvira Sorohan — Un poet existențialist din secolul 21 


Pentru a înțelege pe deplin cronica literară scrisă de Elvira 
Sorohan în Convorbiri literare unde face referire la un articol scris 
de Magda Cârneci referitor la Transpoezie, si publicat in România 
literară unde se specifică ce anume este poezia veritabilă, genială, 
marea poezie pe care o râvnesc poeţii ultimului secol, Elvira 
Sorohan, specifică în cronica dedicată poeziei ceriniene din 
Convorbiri literare, numărul 9, (237), paginile 25-28, 2015 sub 
titlul Un poet existențialist din secolul 21, că: 


Fără să înţeleg ce e „transpoezia”, care, probabil, nu mai e 
poezie, invocînd un termen creat de Magda Cârneci, mai citesc 
totuşi poezia de azi şi acum încerc să spun ceva despre una anume. 
Nemulţumită de „insuficienţa poeziei contemporane”, în acelaşi 
articol din „România literară”, în mod rezonabil poeta acuză, în 
bloc, cum că ceea ce „livrează” acum creatorii de poezie nu sînt 
decît notații ale „micului sentiment”, „mici disperări” şi „mici 
gîndiri”. Parafrazîndu-l pe Maiorescu, asprul critic al diminutivelor 
cultivate de Alecsandri, nu poţi spune decît că poezia rezultată din 
astfel de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de inspiraţie, 
acea tensiune psihică, specifică oamenilor de artă, o trăire spontană, 
ce face să se nască, incontrolabil, creația. E momentul inspirativ, în 
cazul poeziei, încărcat de impulsuri afective imposibil de înfrînt 
raţional, un impuls pe care îl ai sau nu-l ai şi de care e responsabilă 
vocaţia. Simplu, asta e problema, ai vocaţie, ai inspiraţie. Nu prea 
am o părere formată despre poezia Magdei Cârneci şi nici nu pot şti 
cît de des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Şi totuşi, în numele breslei, 
preocuparea poetei pentru dorita stare se concentrează interogativ: 
„...întrebarea capitală care se pune este următoarea: cum să facem 
să avem acces mai des, mai controlat, şi nu doar prin accident, la 
acele stări intense, la dispreţuita «cinspiraţie»» la acele niveluri altele 
ale noastre, pentru care poezia a fost întotdeauna un martor (sic!) 
privilegiat”. Nu ştim cui aparţine disprețul, dar ştim că inspiraţia e a 

poetului născut şi nu făcut. Acesta din urmă nefiind decît un 
meşteşugar, un artifex. 

Am în faţă trei plachete de versuri ale puţin cunoscutului şi 
nu lipsitului de inspiraţie poet, Sorin Cerin, ordonate într-o logică 
descrescendo, uşor de înţeles, Nonsensul existenţei, Marile tăceri, 
Moartea, toate apărute în 2015, la Editura Paco, din Bucureşti. După 
ideile titulare, îndată te frapează şi vocabularul poetic al primei 
poezii ce te întîmpină cu sintagma „Iluzia Vieţii”, ortografiată cu 
majuscule. Este, în fond, o expresie moştenită din vocabularul 
consacrat al existenţialiştilor, deajuns ca să bănuieşti ce marcă vor 
avea poeziile. Înaintezi cu lectura fiind curios să vezi cît se menţine 
poetul pe aceeaşi coardă de fond, şi cît de adînc, cît de grav trăieşte 
întru această idee deloc nouă. Şi nu e nouă pentru că rădăcinile 
existenţialismului, modern reformulat, îşi trag seva din scepticismul 
biblicului, melancolicului Eclesiast, descurajat, în conştiinţa tragică 
a finitudinii ca destin. Este regele biblic un existentialist avant la 
lettre. El descoperă că „vreme e a te naşte şi vreme e să mori”, în 
rest, „totul e vînare de vînt”. Ce se mai poate spune nou în vremea 
noastră, chiar în formulă personală, cînd existenţialismul a fost 
intens susţinut filosofic în secolele al XIX-lea şi al XX-lea, de la 
Kirkegaard şi pînă la Sartre, cu nuanţe specifice. O poezie în 
termenii existențialismului statuat mai poate interesa fiinţa zilelor 
noastre, sclava imaginii vizuale şi a internatului, doar prin adaptări 
ori actualizate adaosuri complementare ideii centrale şi nu în cele 
din urmă, prin puterea întoarcerii asupra sinelui. Este cam ceea ce 
încearcă să realizeze poetul Sorin Cerin, lăsîndu-ne, dintru început, 
impresia că trăieşte miracolul creator, inspiraţia. Voind să orienteze 
cititorul spre a căuta un anumit gen de poezie cultivată în aceste 
plachete (cu una şi aceeaşi copertă), autorul le subintitulează, ne 
varietur, „Poezii de meditaţie”, cum şi sînt la nivelul ideilor. Dar, cît 
de adîncă şi cît de personală e meditaţia, n-o poţi spune decît la 
sfîrşitul lecturii, cînd sintetizezi ce anume aspecte ale ontologiei şi 
din ce perspectivă intelectiv-afectivă le dezvoltă poetul. 

În mod cert, vocabularul poeziei existenţialiste universale, 
uşor de recunoscut, este acum redistribuit într-o altă topică, ceea ce 
conduce la combinaţii surprinzător de noi, unele îndrăzneţe, ori 
teribil de dure, cum sînt cele ce vizează biserica. Citind numai unul 
dintre cele trei volume e ca şi cum le-ai citit pe toate, se cîntă pe 

aceeaşi coardă, cu minime înnoiri de la o poezie la alta. Poetul se 
închide într-o sferă conceptuală unitară, de aici retorica specifică. 
Oriunde ai deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. La 
nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu actualizări ce 
ţin de mediul de astăzi şi chiar imediat al fiinţei aruncată în lume să 
ispăşească „Păcatul Originar”. Se ştie, pentru că spuneau înţelepţii, 
„fiul Evei nu trăieşte într-o lume lipsită de vaiete”. Ambiţia de a-şi 
construi o meditaţie personală, imposibil de realizat la nivelul 
vocabularului poetic deja obosit, e compensată de arta combinației 
cuvintelor, fără să poată evita frecvenţa redundantă a unor sintagme. 
Cea mai frecventă, uneori plasată voit şi de două ori în aceeaşi 
poezie, este „Iluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a sublinia 
ideea de „Nonsens al Existenţei”. Sînt preferate serii de cuvinte 
scrise cu majusculă: „Clipă”, „Nemurire”, „lluzie”, „Absurd”, 
„Tăcere”, „Moarte”, „Eternitate”, „Adevăr Absolut”, „Vis”, „Liber 
Arbitru”, „Păcatul Originar”,  „lubirea”,  „Singurătatea”, 
„Înstrăinarea”, „Dumnezeu” şi multe altele. Sintagma care aduce 
aici şi acum trăirea problematizată a existenţei este „Societatea de 
Consum”. Se degajă din poezie o frenezie a dublării cuvîntului ce 
susține ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului „iluziei 
vieţii”, înăuntru, nu în afară. Aici să mai amintim de maniera de a 
distinge cuvintele expresive ortografiate cu majusculă. Ploaia de 
majuscule tinde să inunde cîteva semnificaţii de bază ale poeziilor. 
Şi mai e o particularitate, punctuaţia. După fiecare vers, încheiat sau 
nu ca înţeles, gramatical sau nu, e pusă virgula; punctul e pus de 
preferință numai după ultimul vers. Altfel decît Eclesiastul biblic, 
poetul nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei clare. 
Semnificațiile se aglomerează în una şi aceeaşi poezie, cum e 
Ierarhia Deşertăciunii. Dar nu e singura. De vină poate fi realitatea 
contemporană care provoacă pe multiple planuri sensibilitatea 
poetului. Cuvîntul „deşertăciune” e angajat într-o combinaţie gravă, 
tăioasă, pus să însoţească chiar fenomenul naşterii lumii, pentru a 

sugera, finalmente, prin alăturări culinare foarte originale, voit 
vulgarizatoare, dezgustul, „greaţa”, r la Sartre, lăsate în urmă de 
conştiinţa absurdului existenţei. Am trimis la poezia Industrie a 
Cărnii Existenţiale: „Plugul Deşertăciunii sapă adînc,/ în ţărîna 
Existenţei,/ vrînd să însămînţeze genele Iluziei Vicţii,/ pentru a naşte 
Lumea,/ după o gestație prelungă,/ în pîntecul fără limite al 
Minciunii,/ care se sprijină pe Adevăr pentru a exista, ...corbii 
negri ai gîndurilor,/ dezvoltînd,/ O adevărată Industrie a Cărnii 
Existenţiale,/ începînd,/ de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, nonsens, 
nihilism, dezabuzare, visuri făcute scrum, toate acestea şi altele se 
vor multiplica, recombina caleidoscopic, în toată creaţia cuprinsă în 
aceste trei plachete. 

Dacă noţiunile şi conceptele sintetic cuprinse în cuvinte îşi 
păstrează constant înțelesul, soarta „cuvîntului” nu e aceeaşi, pare să 
meargă spre epuizare, ca şi forța de înnoire a poeziei. Au şi 
cuvintele soarta lor, în afară de poezie, cum zice poetul. La început, 
paradoxal, „Toamna sentimentală” e părăsită „de recoltele 
înflăcărate de cuvinte”, frenetic adunate de temperamentul aprins al 
poetului îndrăgostit numai de anumite cuvinte, cele din semantica 
existenţialistă. Alteori, „Stoluri de Cuvinte,/ brăzdează cerul 
Amintirilor”. În registru schimbat, cuvîntul e chinuit ca instrument 
al presei, violentă, pe drept incriminată de poet: „Cuvinte lacustre,/ 
plîng în ghivece de Martiri,/ puse la ferestrele bordelurilor de 
Ziare,...”. Este deplînsă soarta cuvintelor angajate insolit, grotesc: 
„La măcelăria Cuvintelor,/ în colţul străzii Destinului,/ se vînd 
ciolane de fraze stricate,/ pulpe de înţelesuri pentru prăjit,...”. Şi cu 
acest fragment am ilustrat originalitatea combinațiilor verbale 
resentimentare, ce defulează o atitudine poetică provocată de revolta 
împotriva nonsensului existenţei. În cele din urmă e metaforizată 
„iarna Cuvintelor,/ care ningeau peste Zilele noastre,...” şi e 
deplînsă soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire de 
cuvinte se înşiră în sufletele,/ ce vor şi speră la Înviere,...”. Aici 
cuvintele s-au întors la poezie. 

Însă, cuvîntul e numai instrumentul ce nu e numai al poetului, doar a 
lui e problema de fond a existenţei iluzorii, resimţită ca atare în 

termenii existenţialismului de la începutul secolului 21. Acesta e 
miezul, laitmotivul zecilor de poezii semnate de Sorin Cerin, 
distribuite studiat, presupun simbolic numerologic, în fiecare 
plachetă cîte 77, nici una în plus sau în minus. Din sămînţa acestei 
idei generos semănate, se ridică pentru poetul obosit de atîta 
frămîntată gîndire: „lerburi de întrebări ce unduiesc alene peste 
pleoapele/ Asfinţitului,/ ce abia se mai pot ţine întredeschise,/ în 
zarea unor Răspunsuri,/ ce par a fi migrat către depărtările reci ale 
Uitării.” Nota meditativă a acestor versuri nu e cu totul descurajantă. 
Poetul nu e nici depresiv, nici anxios, pentru că are un temperament 
tonic. El o ia mereu de la început, cu declaraţii de neînvinsă voinţă 
de a înţelege, fără să accepte, ca astfel să se poată întoarce spre 
cunoaşterea de sine. În imagini poetice rare se conturează un fel de 
rezumat al discursului poetic, concentrat în poezia /erarhia 
Deşertăciunii, încheiată, în termenii contemporancităţii absurdului. 
E un mod de a reînnoi ceea ce s-a mai spus, că „mîncăm absurd pe 
pîine”. Pluralul indică în poet un exponent în numele omului, în 
general, „granitul” semnificînd taina de nepătruns de care se loveşte 
„trestia gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || Demolăm 
pilonii Naturii Iluziei Vieţii,/ încercînd să punem în locul lor,/ Un 
Vis cu mult mai străin de noi înşine. || Ruinăm slăbiciunea,/ ... 
devenind propriile noastre epave,/ ce rătăcesc spre nicăieri. || ... Să 
fie ochii Societăţii de Consum făcuţi doar pentru a/ privi Ierarhia 
Deşertăciunilor? Iubirea, care ar merita un comentariu al nuanţelor 
la care trimit imaginile poetice, este, în Vis şi realitate, o: „icoană 
prinsă de pereţii reci şi insensibili,/ ai unei catedrale a desfrîului, 
cum este Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor se 
remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. Viaţa 
noastră, se lamentează poctul în Feline Existenţiale: „se vinde 
scump la tejgheaua Destinului,/ pentru a da gust Desfrîului,/ abonat 
cu cartelă de plăceri în regulă,/ la Societatea de Consum."”... 
„Promisiuni Deşarte,/ şi-au pierdut cheile Împlinirii,/ iar acum fac 
Morala cartelului de Legi,/ alături de prostituatele politiciene ale 
momentului”. Limbajul violent, ca săgeți poetice aruncate şi contra 

degradării teribile a politicului, defulează o revoltă de tip nihilist, 
ridicată la rang de principiu. inta absolut actuală este încă şi mai 
evidentă atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de Consum 
Foamete,/ drept mari atleți ai tăierilor de venituri./ Cîntarele false şi 
isterice ale Politicii,/ ne drămuiesc cu parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte specifice 
din limbajul marelui gînditor existențialist care a fost misticul 
Kierkegaard. După cum atitudinea clar atee, cînd e vorba de 
Dumnezeu şi biserică în poeziile lui Cerin, actualizează durități de 
limbaj, cu particularităţi ale existenţialismului sartrean, în timp ce 
Matematica existenţei şi multe alte poezii ne readuc în memoria 
culturală imaginea acelei „monde casse” percepută critic de 
francezul Gabriel Marcel. 

Poate cea mai densă în concepte complementare 
„existenţei”, dintre poeziile celei dintîi plachete, esteDesfrîu. Sînt 
încercări de a da definiţii, de a pune în relaţie lucrurile prin 
inversiune cu sens, din nou foarte grav acuzatoare, cum e cea cu 
adresă la „mănăstire”. Sigur, nefericirea ființei care scrie o 
asemenea poezie, vine nu numai din conştiinţa căderii omului în 
lume sub blestem divin, dar şi din ceea ce ar fi o consecinţă, 
respingerea, pînă la blasfemie a nevoii de Dumnezeu. Interogaţia, 
din poezia Desfrîu, care pare că lasă cititorului libertatea de a da 
particulare răspunsuri, e un tertip al poetului conştient de ceea ce 
afirmă la modul mascat: „Existenţa este o nălucă prinsă între două 
vise, Spaţiul şi/ Timpul./ Pacea va fi mereu datoare Războiului cu 
propriile ei/ arme, Deşertăciunea Democraţiei şi Dictatura./ Care 
desfrîu nu-şi are mănăstirea sa şi care crimă,/ democraţia ei? ” 
Poezia continuă cu o nouă definiţie a „Existenţei” ca „joc de noroc”, 
însoţită de „Speranţă”, niciodată lăsată în voia „liberului arbitru”, 
care i-ar da omului libertatea de a schimba ceva. Rămîne numai 
libertatea ființei de a judeca propria existență, etern îngrădită să 
poată depăşi absurdul. 

Natura demonstrativă a poetului îl condamnă, extroversiv, la excese, 
încît risipeşte prea generos ce a adunat cu greu din biblioteca 
propriei vieţi şi a cărţilor. Paradoxal, acelaşi temperament e sursa 
puterii de a trăi autentic sentimentul de alienare, de înstrăinare şi 

accentuată singurătate, pînă la a-şi simţi sufletul ca o „casă în 
ruină”, din care, plecată, fiinţa căzută în „neant”, mai are şansa de a 
fi sortită „Eternităţii”. Rămîn multe alte comentarii de făcut la cîteva 
cuvinte preferate ale poetului, înscrise cu majusculă. Dar, despre 
„lubire”, „Dumnezeu”, „Biserică”, „Absurd”, „Clipă şi Eternitate”, 
„Tăcere” şi „Moarte”, poate, altădată. Ar merita, pentru că acestui 
poet nu-i lipseşte inspiraţia rîvnită de alţii, cum scria poeta Magda 
Cârneci, dar el trebuie să se ferească de pericolul de a rămîne un 
artifex, şi, încă, să nu calce prea apăsat pe urmele din Bacovia ori 
Emil Botta, spre a nu le desfigura prin exces. 


ş Ana Blandiana: "Poezia de meditatie pe care o scrie Sorin 
Cerin nu este o versificare de adevaruri filozofice,ci o impletire 
de revelații despre aceste adevaruri.lar raportul dintre 
intensitatea acestor revelații si indoiala din care sunt construite 
adevarurile este chiar piatra filozofala a acestei poezii.De 
altfel,secretul de a putea fixa fulgerul revelatiei este o problema 
la fel de subtila ca si aceea a pastrarii energiei solare din zilele 
calde in cele reci." 

. Prof. univ. dr. Theodor Codreanu: „Sorin Cerin este un 
gânditor aforistic paradoxist, de o mare mobilitate a minţii, 
mânuind cu măiestrie antitezele, îmbinându-le oximoronic sau 
alternându-le chiasmatic în probleme cu mize majore din viaţa 
noastră spirituală şi socială. Poezia din Liberul arbitru este o 
prelungire a manierei sale de meditaţie, impregnând-o şi cu o 
doză potrivită de kynism (în sensul dat cuvântului de Peter 
Sloterdijk), reuşind, totodată, performanţa de a rămâne pe 
teritoriul lirismului autentic chiar şi atunci când vituperează 
„Corbii vulgari necrofili şi necrofagi ai Viselor”. 

. Prof. univ. dr. loan Holban: „Despre expresivitatea şi 
bogăţia înţelesurilor transmise Celuilalt prin tăcere a scris 
pagini antologice Lucian Blaga. Poetul de azi scrie, în Marile 
Tăceri, o poezie a sentimentului religios, nu de amvon, însă, ci 
în gînd cu Dumnezeu, în meditaţie şi în fulgerarea gîndului spre 
clipa Creaţiei. Poezia lui Sorin Cerin este a unui alt Cain 
rătăcind în pustie, păstrînd, încă, frânturi din bucuria edenică 

pentru a ieşi din "menghina” lumii unde omului căzut i se surpă 
orizontul sufletului în ploi de foc şi urme de plumb”. 

L Prof. univ. dr. Maria Ana Tupan: "Meditaţiile lirice ale 
lui Sorin Cerin au ceva din amestecul paradoxal de disperare şi 
energie a revoltei din eseurile filosofice ale lui Emil Cioran. 
Sesizarea tragismului şi grotescului existenţei nu conduce la 
paralizie psihică, ci la nihilism exorcizant şi blasfemitor. Sfada 
cu “adulterinul Dumnezeu” — apelativ şocant dar foarte expresiv 
pentru idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă accente 
sarcastice în vignetele unei Biblii desacralizate, cu un Creator 
care meştereşte firmamentul la o masă de fierar şi un Diavol în 
care s-au contopit toţi frondiştii hippy-rap-punk-porto-ricani: 


[...] stelele alcoolice, ale unui Univers, lacom, meschin şi cinic, 
băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de Diavol, 


Dacă poetul şi-a propus în poemul La un grătar un exercițiu 
urmuzian, reuşita e perfectă. Nu numai ingenioase salturi mortale 
pentru logica identităţii de pe un nivel ontologic în altul admirăm 
aici, ci şi tropismul de o barocă inventivitate al unui Eucharist pe 
dos, căci într-un univers al vieţii spre moarte, cel care se frânge e 
spiritul, cuvântul, pentru a revela un ... trup deleuzian, animalic, 
descris ca minuţioasa hartă anatomică a unui student medicinist. 
Poetul ne surprinde prin noutatea şi revelaţia definiţiei aforistice, 
căci, după primul moment de surpriză, acceptăm peisajul moralizat 
al timpului, cu un trecut mort, un viitor viu şi un prezent iluzoriu, 
contrar sentimentului comun că viaţa trăită e eul nostru cert, că doar 
prezentul există cu adevărat şi că viitorul e pură ipoteză. Cerin 
redefineşte fiinţa umană ca aflându-şi autenticitatea în multiplicarea 
mentală a realităţii terne şi ca proiect existențialist”. 


. Prof. univ. dr. Mircea Muthu: "Disperarea de a găsi un 
Sens existenţei contemporane aluvionează testimoniul poetic al 
lui Sorin Cerin în care amurgul limbajului, asociat cu „clepsidra 


75 


SORIN CERIN - MAREA CONTEMPLARE 
UNIVERSALĂ - Poeme filosofice 


spartă” a timpului,este resimţit — cu acuitate tragică — de 
„cuvintele noastre torturate”. 


"Meditaţia, întoarsă spre sine însăşi de „oglinzile întrebării”'sau de 
către „ochii” fabuloşi ai Oceanului nesfârşit, se automacerează la 
aceeaşi temperatură febrilă, de arc voltaic, enunțată — in nuce —de 
sintagma „ploilor de foc”. 


. Prof. univ. dr. Cornel Ungureanu: " Sorin Cerin propune 
un discurs poetic despre felul de a trece "dincolo", o reflecţie şi 
o îngândurare care are nevoie mereu de majuscule. Cu 
majuscule, cuvintele pot să suporte accentele apăsate ale 
autorului care păşeşte. cu atâta energie, pe tărâmurile frumos 
traversate de cei înzestrați cu harul preoţiei. Sorin Cerin 
ritualizează timpurile  deconstrucției poetice, dacă e să 
înţelegem cum se cuvine desfăşurarea versurilor sub steagul 
titlului." 

. Prof. univ. dr. Ion Vlad: "Sorin Cerin si-a definit poemele 
din volumul "Marile Taceri""poezii de meditatie” Fara 
indoiala,reflexivitatea e dominanta creatiei sale, prezidate de 
interogatii,revolta,nelinisti si o dramatica cercetare a TACERII, 
topos al indoielilor,al cutezantei si al aventurii spiritului in 
permananta cautare a adevarului;poezia sa urmeaza unei 
axiologii de un intens dramatism. E lirica luciditatii, a 
meditatiei si a lirismului autentic”. 

. Lect. univ.dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, unde 
îşi identifică modelele exemplare în profesorii lon Vlad şi 
Mircea  Muthu, Sorin Cerin îşi construieşte şi poezia 
intertextual, pentru că poetul Marilor Tăceri îşi declară peste tot 
maeştrii, identificaţi aici, intrinsec, cu Blaga (prin reflecţie 
filozofică şi structură prozodică uneori voit calchiată după 
Poemele luminii) şi Arghezi. Însuşi titlul volumului, Marile 
Tăceri, impune imperativul unui dialog implicit cu poezia lui 
Arghezi purtând acelaşi titlu. Căutărilor febrile din Psalmii 
arghezieni ale unui Dumnezeu chemat să se arate, le răspund 
aici interpelările fără odihnă ale unui apostat credincios, care se 

sfâşie, în pustia gândului şi a imaginii frânt oglindite de lumea 
declarată, între dragoste denunţatorie şi revoltă tandră, între 
blestem incantatoriu şi rugă deghizată, de veşnic îndrăgostit, 
fără putinţă de a-şi declina, în realitate, fervoarea, deşi cuvântul 
experimentează, estet, întregul lexic blasfemiant şi apocaliptic. 
O duplicitate izbăvitoare, în fapt, care - strigându-şi drama 
înstrăinării şi a introspecţiei ratate, ca şi neputinţa întâlnirii cu 
celălalt sau spaima suprapunerii cu el, într-o lume al cărei sens 
este rătăcit în „tenebrele lagărelor de idei”, la interferența unui 
timp şi unui spaţiu ajunse “la capăt de hotar ” -,naşte, in litania 
“a rebours, semnele creaţiei mântuite, în plin festin cinic, “pe 
masa olarului iubirii”. 

Conf. univ. dr. Călin Teutişan: "Poezia lui Sorin Cerin 
declamă o fatală nostalgie a Sensului. Gândirea poetică încearcă 
recuperarea lui, din fragmente disparate, readuse la un loc prin 
travaliul liric, închipuind o posibilă hartă reconstituită, fie şi 
fragmentar, a lumii, dar mai ales a fiinţei. Metaforismul 
neovizionarist este cadrul de referinţă al acestor poeme, 
traversate, când şi când, de parabole ale realului, "citit" în cheie 
simbolică, dar şi ironică. Cinismul lipseşte cu desăvârşire din 
versurile lui Sorin Cerin. Aceasta înseamnă că personajul liric 
ce cuvântă în paginile de faţă, mai exact conştiinţa lirică, pune o 
presiune etică asupra realităţii, forțând-o astfel să-şi asume 
propriile adevăruri uitate." 

Prof. univ. dr. Cornel Moraru: "Profet al neantului 
existențial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei", deşi exprimă mai mult îndoieli decât 
certitudini şi întrebări decât răspunsuri. Intensitatea implicării în 
acest demers liric atinge, pe rând, cote extreme: de la jubilaţie la 
sarcasm şi de la indignare, din nou, la extaz..." 

Prof. univ. dr. Ovidiu Moceanu: "Prin cimiterele viselor, 
volumul semnat de Sorin Cerin, poezia marilor întrebări 
existenţiale îşi caută un nou statut, construind, în texte care 
comunică subteran, un chip al omului interogativ. "Catedrala 

existenţei” are capcanele ei, "Adevărul absolut" pare de neatins, 
"Crinii albi ai adevărului” pot ucide, "dacă nu-şi aeriseşti 
cămara minţii”, cul poetic descoperă mai degrabă un 
"Dumnezeu prea amar”... Toate acestea sunt expresii ale unei 
stări de mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

Prof. univ. dr. Dumitru Chioaru: "Discurs profetic, 
filosofic sau poetic? - e greu de determinat în care se încadrează 
textele lui Sorin Cerin. Autorul le înglobează toate trei într-o 
formulă personală, aparent desuetă estetic, rostind însă cu suflu 
de poeta vates ultimele cuvinte dinaintea Apocalipsei. O 
apocalipsă în care lumea desacralizată şi dominată de false 
valori sfîrşeşte pentru a putea regenera prin Cuvînt”. 

Prof. univ. dr. Ştefan Borbâly: "Spirit profund şi sincer 
religios, Sorin Cerin caută disperat după diamantul ascuns în 
negurile  molozului, ale cenuşii. Un întreg arsenal al 
modernităţii negative - căni ale pustiului, apa uitării, abatoare, 
sărbătoarea continuă a suferinţei, maimuța de lemn putrezit etc., 
etc. - e chemat să denunțe, în versurile sale, "armele letale ale 
societăţii de consum" şi "ospiciul”" alienării prin mercantilizare 
a existenţei noastre de fiecare zi. Tonul e apodictic, pasional, 
profetic, nu admite nuanţe sau replici. "Noii paşi ai credinţei” 
sunt enunțaţi peremptoriu ca speranţă a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să fie 
preocupat exclusiv de retorica eschatologică, întrezărind 
decădere, demisie morală sau ruine cam peste tot pe unde-l 
poată paşii sau privirile" 

Gheorghe Andrei Neagu: "Definitoriu pentru acest autor 
pare să fie pe drept cuvânt, îndoiala, drept piatră de temelie a 
poemelor sale (Greşeala pag.73). ÎL felicit pe autor pentru 
cutezanțele sale stilistice din "Din ochii luminii divine pag.81 
precum şi din celelalte păcate cuibărite în sânul lui creator. Cred 
că literatura română are în Sorin Cerin un scriitor al mileniului 
3 care trebuie abordat cu mai multă insistență de critica de 
specialitate” 

Marian Odangiu: “Lirica lui Sorin Cerin este una a 
întrebărilor esenţiale: relaţia Fiinţei cu Divinitatea într-o lume 
din ce în ce mai distorsionată valoric (şi distorsionantă în 
acelaşi timp!), dispariția unor repere fundamentale - atrăgând 
după sine interogaţii copleşitoare şi infinite nelinişti -, absenţa 
tot mai tulburătoare a unor Adevăruri care să deschidă calea 
spre Mântuire, îndoielile profund demotivante asupra Sensului 
Vieţii, absurd înălţat la rang de rațiune existenţială alimentează 
spaima şi angoasele poetului. Versurile sale dezvoltă astfel o 
veritabilă retorică a disperării, în care, aidoma unei insecte 
halucinate de Lumină, autorul lansează întrebări fără răspuns, 
caută confirmări acolo unde acestea au intrat de mult în 
disoluţie, navighează îndurerat dar lucid printre imagini şi 
metafore de elevată şi convingătoare pregnanţă, construieşte 
scenarii apocaliptice despre Viaţă, Iubire şi Moarte...” 

Eugen Evu:"...cărțile par a fi obiecte de cult-cultură- 
proprie testamentară ale unui ceremonial, ...al neo-cunoaşterii, 
platonic-socratice sub semnul “Guvernământului General al 
Genezei” bunăoară. Ceea ce merită considerat este şi 
imperativul transparent al autorului de a comunica în limba 
natală, românească. Singurătatea atribuită Sacrului este totuşi a 
fiinţei umane în ipostaza ei reductivă, a condiţiei umane....Cum 
Vinea scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur personal, in 
mare parte asumat, nota bene. În volumul Politice, la extrema lui 
H.R. Patapievici poetul este bine-ştiutor al problemei eliadești, 
al “căderii umanului în zoon politikon”...Între raţionalism şi 
iraționalism, Sorin Cerin navighează pe Oceanul 
Interconnection." 

